
MÓDOSÍTÁSOK
[bookmark: IntroA]A Kulturális és Oktatási Bizottság benyújtja a Belső Piaci és Fogyasztóvédelmi Bizottságnak és az Állampolgári Jogi, Bel- és Igazságügyi Bizottságnak mint illetékes bizottságoknak a következőket:
<RepeatBlock-Amend>
<Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>2 a preambulumbekezdés (új)</Article>
	

	A Bizottság által javasolt szöveg
	Módosítás

	
	(2a)	Az (EU) 2024/1689 rendelet hatékony végrehajtása megköveteli, hogy az alkalmazásának megkönnyítése érdekében bevezetett kiigazítások ne csökkentsék a szabályozási keret egyértelműségét és hozzáférhetőségét azok számára, akiknek azt alkalmazniuk kell. Különösen, amennyiben a rendeletet az oktatás, a kultúra és a média területén alkalmazzák, az MI-rendszerek használatával kapcsolatos kötelezettségek és biztosítékok egyértelmű megértése továbbra is elengedhetetlen a rendelet hatékony és következetes alkalmazásának biztosításához, különös figyelemmel a kulturális és kreatív ágazatok jogosultjaira. Az e rendeletnek való időben történő és arányos megfelelés támogatása érdekében bevezetett intézkedéseknek ezért továbbra is elő kell segíteniük a rendelet követelményeinek egyértelműségét és hozzáférhetőségét, hozzájárulva ezáltal az MI-rendszerek tájékozott használatához és a bevezetésükbe vetett bizalomhoz.


</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>3 preambulumbekezdés</Article>
	

	A Bizottság által javasolt szöveg
	Módosítás

	(3)	Ezért az (EU) 2024/1689 rendelet célzott módosítására van szükség bizonyos végrehajtási kihívások kezelése érdekében és a vonatkozó szabályok eredményes alkalmazása céljából.
	(3)	Ezért az (EU) 2024/1689 rendelet célzott módosítására van szükség bizonyos végrehajtási kihívások kezelése érdekében és a vonatkozó szabályok eredményes alkalmazása céljából. Mivel az MI-rendszerek egyre inkább elterjednek az oktatásban, valamint a kulturális és kreatív ágazatokban, alkalmazásuk különleges szempontok megfontolását vetheti fel a tanulási folyamatokkal, a kulturális kifejezésmódokkal és a médiapluralizmussal kapcsolatban. E rendelet alkalmazása során ezért különös figyelmet kell fordítani ezekre az ágazatokra az MI tájékozott használatának támogatása és a bevezetésébe vetett bizalom fenntartása érdekében. Az oktatás területén ehhez kifejezetten biztosítékokra van szükség annak biztosítása érdekében, hogy az MI-rendszerek bevezetése során megőrizzék a pedagógiai autonómiát, magas szintű adatvédelmi normákat garantáljanak a tanulók számára, és megelőzzék a védett ökoszisztémáktól való függőséget (vevőfogvatartás).


</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>5 preambulumbekezdés</Article>
	

	A Bizottság által javasolt szöveg
	Módosítás

	(5)	Az (EU) 2024/1689 rendelet 4. cikke jelenleg arra kötelezi az MI-rendszerek valamennyi szolgáltatóját és alkalmazóját, hogy biztosítsák személyzetük MI- jártasságát. Az MI-jártasságnak az oktatás és képzés, majd az egész életen át tartó tanulás keretében történő fejlesztése elengedhetetlen ahhoz, hogy a szolgáltatók, az alkalmazók és más érintett személyek ismerjék a fogalmakat, melyek ahhoz szükségesek, hogy megalapozott döntéseket hozhassanak az MI-rendszerek bevezetésével kapcsolatban. Az érdekelt felek által megosztott tapasztalatok azonban azt mutatják, hogy az MI-jártasság előmozdítása tekintetében nincs olyan egyenmegoldás, amely a szolgáltatók és az alkalmazók valamennyi típusa számára megfelelő, amiből az következik, hogy az ilyen horizontális kötelezettség az e rendelkezés által kitűzött cél elérése szempontjából hatástalan. Emellett az adatok azt mutatják, hogy egy ilyen kötelezettség előírása további megfelelési terhet jelent, különösen a kisebb vállalkozások számára, holott az MI-jártasságnak stratégiai prioritásnak kell lennie, mégpedig a szabályozási kötelezettségektől és az esetleges szankcióktól függetlenül. Ennek fényében az (EU) 2024/1689 rendelet 4. cikkét módosítani kell annak előírása érdekében, hogy a tagállamok és a Bizottság – saját hatásköreik sérelme nélkül – egyénileg, kollektíven és az érintett érdekelt felekkel együttműködve ösztönözzék a szolgáltatókat és az alkalmazókat arra, hogy biztosítsák személyzetük, illetve a nevükben az MI-rendszerek működtetésével és használatával foglalkozó más személyek megfelelő szintű MI-jártasságát, többek között úgy, hogy képzési lehetőségeket kínálnak, információs erőforrásokat biztosítanak, valamint lehetővé teszik a bevált gyakorlatok és más, jogilag nem kötelező erejű kezdeményezések cseréjét. A Mesterséges Intelligenciával Foglalkozó Európai Testület (a továbbiakban: Testület) biztosítani fogja a Bizottság és a tagállamok közötti rendszeres információcserét a témában, míg a Mesterséges Intelligencia Alkalmazásával Foglalkozó Szövetség (Apply AI Alliance) a szélesebb közösséggel folytatott megbeszéléseket teszi majd lehetővé. Ez a módosítás nem érinti a Bizottság és a tagállamok által annak érdekében hozott szélesebb körű intézkedéseket, hogy előmozdítsák – különösen az oktatási és képzési rendszereken keresztül – az MI-jártasságot és -kompetenciákat a lakosság szélesebb körében, beleértve a tanulókat, a diákokat és a különböző életkorú polgárokat.
	törölve


</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>5 a preambulumbekezdés (új)</Article>
	

	A Bizottság által javasolt szöveg
	Módosítás

	
	(5a)	Az MI-jártasság előmozdítása fontos szerepet játszik abban, hogy a polgárok jobban megértsék a mesterséges intelligenciát és annak a társadalomra gyakorolt hatását, beleértve a mesterséges intelligenciával kapcsolatos lehetőségek és kockázatok tudatosítását is, különös tekintettel az algoritmikus torzítás, a megkülönböztetés, és a dezinformáció felerősödésének azonosítására és leküzdésére való képességre, hozzájárulva ezáltal a mesterséges intelligencia demokratikus irányításához és közfelügyeletéhez. A gyakorlatban ezt a megértést oktatási, képzési, készségfejlesztési és átképzési programok, valamint kulturális, médiatudatosságra irányuló és figyelemfelhívó kezdeményezések mozdítják elő. Ezek a szélesebb körű kezdeményezések kiegészítik az MI-rendszerek szolgáltatói és alkalmazói által a személyzetük és a nevükben eljáró más személyek számára az MI-jártassággal kapcsolatban hozott szervezeti intézkedéseket. A tagállamokat ezért arra kell ösztönözni, hogy az MI-jártasság elsajátításának előmozdítása érdekében vonják be az oktatási szolgáltatókat, a kulturális intézményeket, a médiaszervezeteket és a civil társadalom szereplőit, hogy az MI-jártasság elsajátítására irányuló kezdeményezések hozzáférhetők és inkluzívak legyenek, és igazodjanak a különböző közönségek és korcsoportok igényeihez.


</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>5 b preambulumbekezdés (új)</Article>
	

	A Bizottság által javasolt szöveg
	Módosítás

	
	(5b)	Az MI-jártasság, a médiaműveltséggel és a digitális jártassággal együtt különösen fontos a gyermekek és a fiatalok számára, akik gyakran már fiatal kortól ki vannak téve az MI-rendszereknek anélkül, hogy kellően tudatában lennének az elfogultságnak, a pontatlanságoknak vagy a félrevezető kimeneteknek, valamint azoknak a hatásoknak, amelyeket az ilyen rendszerek gyakorolhatnak az információkba vetett bizalomra, a magánéletre, valamint a vélemények és a magatartás formálására. Az e jártasságok előmozdítását célzó intézkedéseknek támogatniuk kell a kritikus gondolkodást, a digitális autonómiát és a megalapozott döntéshozatalt, és azokat a különböző életkorokhoz és tanulási környezetekhez kell igazítani.


</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>5 c preambulumbekezdés (új)</Article>
	

	A Bizottság által javasolt szöveg
	Módosítás

	
	(5c)	A mesterséges intelligencia egyre inkább jelen van a gyermekek és a fiatalok által használt digitális környezetekben, többek között az oktatásban, a közösségi médiában, az online játékokban, valamint a kulturális és kreatív platformokon. Az (EU) 2024/1689 rendeletet ezért olyan módon kell alkalmazni, amely tükrözi a gyermekek és a fiatalok MI-rendszerekkel való interakcióját, valamint a védelem és az életkoruknak megfelelő tájékoztatás iránti sajátos igényüket.


</Amend>

<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article> 6 a preambulumbekezdés (új)</Article>

	

	A Bizottság által javasolt szöveg
	Módosítás

	
	(6a)	Azok az MI-rendszerek, amelyek kifejezetten szexuális tevékenységet folytató természetes személyeket ábrázoló képeket vagy videókat módosítanak, manipulálnak vagy állítanak elő mesterségesen, megjelenítik intim testrészeiket, vagy beleegyezés nélkül lehallgatnak egy személyt, kárt okoznak az áldozatoknak, és sértik a méltósághoz és a magánélethez való alapvető jogokat. Közelmúltbeli fejlemények megmutatták, hogy bizonyos MI-gyakorlatok összeegyeztethetetlenek az Unió alapjogi keretével. A nők digitális vetkőztetése, az intim képek manipulálása és a gyermekek szexuális bántalmazását ábrázoló anyagok előállítása az alapvető jogok és az uniós jog egyértelmű megsértésének minősül. Továbbra is jelentős azonban a jogbizonytalanság azzal kapcsolatban, hogy a mesterséges intelligencián alapuló vetkőztető alkalmazások az (EU) 2024/1689 rendelet 5. cikke által tiltott MI-gyakorlatok hatálya alá tartoznak-e. Az említett rendelet 112. cikke arra kötelezi a Bizottságot, hogy évente értékelje a tiltott gyakorlatok 5. cikkben foglalt jegyzéke és a III. mellékletben foglalt jegyzék módosításának szükségességét, és ezen értékelés megállapításait továbbítsa az Európai Parlamentnek és a Tanácsnak. A Bizottság nem tartotta be az előző értékelési időszakra vonatkozó határidőt. Ezért helyénvalónak tűnik megállapítani, hogy az 5. cikk szerinti tiltott gyakorlatok közé tartozik olyan MI-rendszerek forgalomba hozatala, üzembe helyezése vagy használata, amelyek egyénekről szóló szexualizált hang-, kép- és videóanyagokat képesek előállítani vagy manipulálni, ezáltal megkönnyítve intim vagy manipulált anyagoknak az (EU) 2024/1385 irányelvben meghatározott hozzájárulás nélküli megosztását.


</Amend>

<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>9 preambulumbekezdés</Article>
	

	A Bizottság által javasolt szöveg
	Módosítás

	(9)	A megfelelés egyszerűsítése és a kapcsolódó költségek csökkentése érdekében az MI-rendszerek szolgáltatói nem kötelezhetők arra, hogy az (EU) 2024/1689 rendelet 6. cikkének (3) bekezdésében említett MI-rendszereket az említett rendelet 49. cikkének (2) bekezdése alapján nyilvántartásba vegyék az uniós adatbázisban. Tekintettel arra, hogy az ilyen rendszerek bizonyos feltételek mellett nem minősülnek nagy kockázatúnak – amennyiben nem jelentenek jelentős kockázatot a személyek egészségére, biztonságára vagy alapvető jogaira nézve – a nyilvántartásba vételi követelmények előírása aránytalan megfelelési teherrel járna. Mindazonáltal azon szolgáltatónak, amely úgy ítéli meg, hogy valamely MI-rendszer a 6. cikk (3) bekezdésének hatálya alá tartozik, az adott rendszer forgalomba hozatala vagy üzembe helyezése előtt dokumentálnia kell értékelését. Ezt az értékelést az illetékes nemzeti hatóságok kérhetik.
	törölve


</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>11 a preambulumbekezdés (új)</Article>
	

	A Bizottság által javasolt szöveg
	Módosítás

	
	(11a)	A valós körülmények közötti tesztelés lehetőségeinek bővítése támogathatja az innovációt, de nem eredményezheti azt, hogy a kiszolgáltatott helyzetben lévő csoportok alapértelmezett tesztpopulációkká váljanak. Amennyiben a valós körülmények közötti tesztelés oktatásban és szakképzésben való használatra szánt MI-rendszereket érint, vagy azt olyan környezetben végzik, ahol a kiskorúak valószínűleg érintettek, a valós körülmények közötti tesztelésre vonatkozó tervnek az adott környezetre jellemző biztosítékokat kell meghatároznia, beleértve az érintett személyek egyértelmű tájékoztatását és az alkalmazók, például iskolák és az említett környezetekért felelős egyéb közérdekű szervezetek érdemi bevonását.


</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>20 preambulumbekezdés</Article>
	

	A Bizottság által javasolt szöveg
	Módosítás

	(20)	Annak érdekében, hogy az (EU) 2024/1689 rendelet 50. cikkének (2) bekezdésében meghatározott jelölési kötelezettségek hatálya alá tartozó generatív MI-rendszerek szolgáltatói számára elegendő idő álljon rendelkezésre ahhoz, hogy észszerű időn belül, a piac megzavarása nélkül kiigazítsák gyakorlataikat, helyénvaló hathónapos átmeneti időszakot bevezetni azon szolgáltatók számára, amelyek 2026. augusztus 2. előtt hozták forgalomba rendszereiket.
	törölve


</Amend>


<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>21 preambulumbekezdés</Article>

	

	A Bizottság által javasolt szöveg
	Módosítás

	(21)	Annak érdekében, hogy a nagy kockázatú MI-rendszerek szolgáltatói számára elegendő idő álljon rendelkezésre, valamint az (EU) 2024/1689 rendelet vonatkozó rendelkezései alkalmazásának kezdőnapja előtt már forgalomba hozott vagy üzembe helyezett MI-rendszerekre alkalmazandó szabályok egyértelműsítése érdekében helyénvaló egyértelművé tenni az említett rendelet 111. cikkének (2) bekezdésében előírt türelmi időszak alkalmazását. A 111. cikk (2) bekezdésének alkalmazásában a türelmi időt a már forgalomba hozott MI-rendszerek típusára és modelljére kell alkalmazni. Ez azt jelenti, hogy ha a nagy kockázatú MI-rendszer legalább egy önálló egységét a 111. cikk (2) bekezdésében meghatározott időpont előtt jogszerűen hozták forgalomba vagy helyezték üzembe, a nagy kockázatú MI-rendszer azonos típusába és modelljéhez tartozó egyéb önálló egységeire a 111. cikk (2) bekezdésében előírt türelmi idő vonatkozik, aminek következtében további kötelezettségek, követelmények vagy további tanúsítás szükségessége nélkül továbbra is forgalomba hozhatók, forgalmazhatók vagy üzembe helyezhetők az uniós piacon, mindaddig, amíg az adott nagy kockázatú MI-rendszer kialakítása változatlan marad. A 111. cikk (2) bekezdésében előírt türelmi idő alkalmazásában a döntő tényező az az időpont, amikor a nagy kockázatú MI-rendszer adott típusának és modelljének első egységét az uniós piacon első alkalommal forgalomba hozták vagy üzembe helyezték. Az említett MI-rendszer tervezésének a 111. cikk (2) bekezdésében meghatározott időpontot követő bármely jelentős módosítása a szolgáltató azon kötelezettségét vonja maga után, hogy teljes mértékben megfeleljen e rendelet nagy kockázatú MI-rendszerekre alkalmazandó valamennyi releváns rendelkezésének, beleértve a megfelelőségértékelési követelményeket is.
	törölve


</Amend>



<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>22 preambulumbekezdés</Article>

	

	A Bizottság által javasolt szöveg
	Módosítás

	(22)	Az (EU) 2024/1689 rendelet 113. cikke meghatározza az említett rendelet hatálybalépésének és alkalmazásának kezdőnapját, nevezetesen azt írja elő, hogy az alkalmazás általános kezdőnapja 2026. augusztus 2. Az (EU) 2024/1689 rendelet III. fejezetének 1., 2. és 3. szakaszában meghatározott, a nagy kockázatú MI-rendszerekkel kapcsolatos kötelezettségek tekintetében a szabványok, a közös előírások és alternatív iránymutatások kidolgozásának késedelme, valamint az illetékes nemzeti hatóságok késedelmes létrehozása olyan kihívásokhoz vezet, amelyek veszélyeztetik az említett kötelezettség alkalmazásának tényleges megkezdését, továbbá azzal a kockázattal járnak, hogy jelentősen megnövelik a végrehajtási költségeket, mégpedig oly módon, amely nem indokolja az alkalmazás eredeti kezdőnapjának, azaz 2026. augusztus 2‑ának a fenntartását. A tapasztalatokra építve helyénvaló olyan mechanizmust bevezetni, amely az alkalmazás megkezdését a III. fejezetnek való megfelelést támogató intézkedések rendelkezésre állásához köti, amelyek magukban foglalhatnak harmonizált szabványokat, közös előírásokat és bizottsági iránymutatásokat. Ezt a Bizottságnak határozat útján kell megerősítenie, amelyet követően a nagy kockázatú MI-rendszerekre vonatkozó szabályokat és kötelezettségeket 6 hónap elteltével kell alkalmazni a 6. cikk (2) bekezdése és a III. melléklet alapján nagy kockázatúnak minősített MI-rendszerek tekintetében, valamint 12 hónap elteltével az (EU) 2024/1689 rendelet 6. cikkének (1) bekezdése és I. melléklete alapján nagy kockázatúnak minősített MI-rendszerek tekintetében. Ezt a rugalmasságot azonban csak 2027. december 2-ig szükséges meghosszabbítani a 6. cikk (2) bekezdése és a III. melléklet alapján nagy kockázatúnak minősített MI-rendszerek tekintetében, valamint 2028. augusztus 2‑ig az említett rendelet 6. cikkének (1) bekezdése és I. melléklete alapján nagy kockázatúnak minősített MI-rendszerek tekintetében, mely időpontokig bezárólag az említett szabályok alkalmazását minden esetben meg kell kezdeni. Az említett rendelet 6. cikkének (2) bekezdése és III. melléklete, valamint 6. cikkének (1) bekezdése és I. melléklete alapján nagy kockázatúnak minősített MI-rendszerekre vonatkozó szabályok alkalmazásának kezdőnapja közötti különbségtétel összhangban van az (EU) 2024/1689 rendeletben előirányzott eredeti alkalmazási kezdőnapok közötti különbséggel, és célja, hogy biztosítsa a kapcsolódó kötelezettségek kiigazításához és végrehajtásához szükséges időt.
	törölve


</Amend>

<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>23 preambulumbekezdés</Article>
	

	A Bizottság által javasolt szöveg
	Módosítás

	(23)	A polgárok, a vállalkozások és a közigazgatási szervek előtt álló végrehajtási kihívások csökkentésére irányuló célkitűzés fényében alapvető fontosságú, hogy bizonyos szabályok végrehajtására vonatkozóan csak abban az esetben kerüljön sor harmonizált feltételek elfogadására, ha az feltétlenül szükséges. E célból helyénvaló megszüntetni a Bizottság bizonyos felhatalmazásait arra, hogy végrehajtási jogi aktusok útján ilyen harmonizált feltételeket fogadjon el azokban az esetekben, amikor az említett feltételek nem teljesülnek. Az (EU) 2024/1689 rendeletet ezért módosítani kell az 50. cikkének (7) bekezdésében, 56. cikkének (6) bekezdésében és 72. cikkének (3) bekezdésében a végrehajtási jogi aktusok elfogadására vonatkozóan a Bizottságra ruházott felhatalmazások megszüntetése érdekében. Az (EU) 2024/1689 rendelet 72. cikkének (3) bekezdésében foglalt, a forgalomba hozatal utáni nyomonkövetési terv harmonizált sablonjának elfogadására vonatkozó felhatalmazás megszüntetése további előnnyel jár, mivel nagyobb rugalmasságot biztosít a nagy kockázatú MI-rendszerek szolgáltató számára ahhoz, hogy a forgalomba hozatal utáni nyomon követésre szolgáló, a szervezetükre szabott rendszert vezessenek be. Ugyanakkor – elismerve, hogy egyértelműsíteni tenni azt, hogy a nagy kockázatú MI-rendszerek szolgáltatóinak hogyan kell megfelelniük a követelményeknek – a Bizottságot kötelezni kell arra, hogy iránymutatást tegyen közzé.
	(23)	A polgárok, a vállalkozások és a közigazgatási szervek előtt álló végrehajtási kihívások csökkentésére irányuló célkitűzés fényében alapvető fontosságú, hogy bizonyos szabályok végrehajtására vonatkozóan csak abban az esetben kerüljön sor harmonizált feltételek elfogadására, ha az feltétlenül szükséges. E célból helyénvaló megszüntetni a Bizottság bizonyos felhatalmazásait arra, hogy végrehajtási jogi aktusok útján ilyen harmonizált feltételeket fogadjon el azokban az esetekben, amikor az említett feltételek nem teljesülnek. Az (EU) 2024/1689 rendeletet ezért módosítani kell az 50. cikkének (7) bekezdésében, 56. cikkének (6) bekezdésében és 72. cikkének (3) bekezdésében a végrehajtási jogi aktusok elfogadására vonatkozóan a Bizottságra ruházott felhatalmazások megszüntetése érdekében. Az (EU) 2024/1689 rendelet 72. cikkének (3) bekezdésében foglalt, a forgalomba hozatal utáni nyomonkövetési terv harmonizált sablonjának elfogadására vonatkozó felhatalmazás megszüntetése további előnnyel jár, mivel nagyobb rugalmasságot biztosít a nagy kockázatú MI-rendszerek szolgáltató számára ahhoz, hogy a forgalomba hozatal utáni nyomon követésre szolgáló, a szervezetükre szabott rendszert vezessenek be. Ugyanakkor – elismerve, hogy egyértelműsíteni tenni azt, hogy a nagy kockázatú MI-rendszerek szolgáltatóinak hogyan kell megfelelniük a követelményeknek – a Bizottságot kötelezni kell arra, hogy iránymutatást tegyen közzé. Ezzel összefüggésben az MI-hivatal által az 50. cikk (7) bekezdése alapján ösztönzött gyakorlati kódexeknek adott esetben iránymutatást kell nyújtaniuk arra vonatkozóan, hogy miként biztosítható arányos módon a megfelelő felhasználói tájékozottság és tudatosság, többek között azokban a helyzetekben, amikor az MI-rendszerek alacsonyabb kockázatot jelentenek, különösen az oktatás és képzés, a média- és információs szolgáltatások, a kulturális és kreatív tevékenységek vagy a közszolgáltatások nyújtása terén.


</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 4 pont</Article>
<DocAmend2>(EU) 2024/1689 rendelet</DocAmend2>
<Article2>4 cikk</Article2>
	

	A Bizottság által javasolt szöveg
	Módosítás

	4.	A 4. cikk helyébe a következő szöveg lép:
	törölve

	„4. cikk
	

	MI-jártasság
	

	A Bizottság és a tagállamok arra ösztönzik az MI-rendszerek szolgáltatóit és alkalmazóit, hogy hozzanak intézkedéseket annak érdekében, hogy biztosítsák személyzetük, valamint a nevükben az MI-rendszerek működtetésével és használatával foglalkozó bármely más személy mesterséges intelligencia terén szerzett megfelelő szintű MI-jártasságát, figyelembe véve szakmai ismereteiket, tapasztalatukat, végzettségüket és képzettségüket, valamint azon körülményeket, amelyek között az MI-rendszereket használni fogják, és figyelembe véve azon személyeket vagy azon személyek csoportjait, akik tekintetében az MI-rendszereket használni fogják.”
	


</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 5 pont</Article>
<DocAmend2>(EU) 2024/1689 rendelet</DocAmend2>
<Article2>4 a cikk – 1 bekezdés – f a pont (új)</Article2>
	

	A Bizottság által javasolt szöveg
	Módosítás

	
	fa)	kizárólag a médiapluralizmust és az információk sokféleségét esetlegesen érintő algoritmikus torzítások észlelése és mérséklése céljából a médiaökoszisztémában használt nagy kockázatú MI-rendszerek szolgáltatói kivételes és szigorúan korlátozott körülmények között kezelhetik a személyes adatok különleges kategóriáit, feltéve, hogy:

	
	i.	az ilyen adatkezelés feltétlenül szükséges, és nem valósítható meg hatékonyan anonimizált, összesített vagy szintetikus adatok felhasználásával;

	
	ii.	az adatkezelés hatóköre, időtartama és a hozzáférés korlátozott, és nem vezet az egyes felhasználók azonosításához, profilalkotásához vagy kategorizálásához;

	
	iii.	nem vonnak le következtetéseket a politikai véleményekkel, vallási meggyőződésekkel vagy természetes személyek egyéb védett jellemzőivel kapcsolatban;

	
	iv.	az uniós adatvédelmi jogszabályokkal összhangban megfelelő technikai és szervezési intézkedéseket hajtanak végre a titoktartás, a biztonság és az elszámoltathatóság biztosítása érdekében;

	
	v.	a torzítás észlelését és enyhítését követően a személyes adatokat indokolatlan késedelem nélkül törlik;

	
	vi.	a felhasználókat egyértelmű és hozzáférhető módon tájékoztatják arról, hogy személyes adataikat kivételes körülmények között kizárólag az algoritmikus torzítások észlelése és enyhítése céljából kezelhetik, és tájékoztatják őket az ilyen adatkezelés hatóköréről, az arra vonatkozó biztosítékokról és jogokról.


</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 5 pont</Article>
<DocAmend2>(EU) 2024/1689 rendelet</DocAmend2>
<Article2>4a cikk – 2 a bekezdés (új)</Article2>
	

	A Bizottság által javasolt szöveg
	Módosítás

	
	(2a)	Kifejezetten tilos a gyermekek személyes adatainak bármely más módon történő gyűjtése, kezelése vagy felhasználása.


</Amend>
[bookmark: restart]<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 5 a pont (új) </Article>
<DocAmend2>(EU) 2024/1689 rendelet</DocAmend2>
<Article2>5 cikk – 1 bekezdés – h a pont (új)</Article2>
	

	A Bizottság által javasolt szöveg
	Módosítás

	
	5a.	Az 5. cikk (1) bekezdése a következő ponttal egészül ki:

	
	„ha)	olyan MI-rendszerek forgalomba hozatala, üzembe helyezése vagy használata, amelyek alkalmasak képek vagy videók módosítására vagy manipulálására, illetve ilyenek generálására azzal a céllal, hogy az adott természetes személyt nyíltan szexuális tevékenység közben ábrázolják, vagy az adott személy intim részeit ábrázolják, illetve őt lemeztelenítsék, és megkönnyíthetik az (EU) 2024/1385 irányelv1a 5. cikkében meghatározott intim vagy manipulált anyagok beleegyezés nélküli megosztását.

	
	_________________

	
	1a Az Európai Parlament és a Tanács (EU) 2024/1385 irányelve (2024. május 14.) a nőkkel szembeni erőszak és a kapcsolati erőszak elleni küzdelemről (HL L, 2024/1385, 2024.5.24., ELI: http://data.europa.eu/eli/dir/2024/1385/oj.”


</Amend>
<Amend>Módosítás		<NumAm>18</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 6 pont</Article>
<DocAmend2>(EU) 2024/1689 rendelet</DocAmend2>
<Article2>6 cikk – 4 bekezdés</Article2>
	

	A Bizottság által javasolt szöveg
	Módosítás

	6.	A 6. cikk (4) bekezdése helyébe a következő szöveg lép:
	törölve

	„(4) Azon szolgáltatónak, amely úgy ítéli meg, hogy valamely, a III. mellékletben említett MI-rendszer nem nagy kockázatú, az adott rendszer forgalomba hozatala vagy üzembe helyezése előtt dokumentálnia kell értékelését. Az illetékes nemzeti hatóságok kérésére a szolgáltatónak be kell nyújtania az értékelés dokumentációját.”
	


</Amend>
<Amend>Módosítás		<NumAm>19</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 14 pont</Article>
<DocAmend2>(EU) 2024/1689 rendelet</DocAmend2>
<Article2>49 cikk – 2 bekezdés</Article2>
	

	A Bizottság által javasolt szöveg
	Módosítás

	14.	A 49. cikk (2) bekezdését el kell hagyni.
	törölve


</Amend>
<Amend>Módosítás		<NumAm>20</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 15 pont</Article>
<DocAmend2>(EU) 2024/1689 rendelet</DocAmend2>
<Article2>50 cikk – 7 bekezdés</Article2>
	

	A Bizottság által javasolt szöveg
	Módosítás

	(7)	Az MI-hivatalnak ösztönöznie és segítenie kell uniós szintű gyakorlati kódexek kidolgozását a mesterségesen előállított vagy manipulált tartalom észlelésére, megjelölésére és címkézésére vonatkozó kötelezettségek hatékony végrehajtásának elősegítése érdekében. A Bizottság az 56. cikk (6) bekezdésének első albekezdésében meghatározott eljárással összhangban értékelheti, hogy az említett gyakorlati kódexek betartása megfelelő-e a (2) bekezdésben meghatározott kötelezettség teljesítésének biztosításához. A Bizottság – ha úgy ítéli meg, hogy a kódex nem megfelelő – a 98. cikk (2) bekezdésében megállapított vizsgálóbizottsági eljárásnak megfelelően végrehajtási jogi aktust fogadhat el, amelyben közös szabályokat határoz meg az említett kötelezettségek végrehajtására vonatkozóan.
	(7)	Az MI-hivatalnak ösztönöznie és segítenie kell uniós szintű gyakorlati kódexek kidolgozását a mesterségesen előállított vagy manipulált tartalom észlelésére, megjelölésére és címkézésére vonatkozó kötelezettségek hatékony végrehajtásának elősegítése érdekében. A Bizottság az 56. cikk (6) bekezdésében megállapított eljárásnak megfelelően végrehajtási jogi aktusokat fogadhat el az említett gyakorlati kódexek jóváhagyása céljából. A Bizottság – ha úgy ítéli meg, hogy a kódex nem megfelelő – a 98. cikk (2) bekezdésében megállapított vizsgálóbizottsági eljárásnak megfelelően végrehajtási jogi aktust fogadhat el, amelyben közös szabályokat határoz meg az említett kötelezettségek végrehajtására vonatkozóan. E gyakorlati kódexeknek adott esetben ki kell térniük arra, hogy arányos módon hogyan biztosítható a felhasználók megfelelő tájékozottsága és tudatossága, többek között azokban az esetekben is, amikor az MI-rendszerek alacsonyabb kockázatot jelentenek, különösen akkor, ha azokat oktatási és képzési, média- és információs szolgáltatásokban, kulturális és kreatív tevékenységekben vagy közszolgáltatások nyújtásában használják.


</Amend>
<Amend>Módosítás		<NumAm>21</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 16 pont</Article>
<DocAmend2>(EU) 2024/1689 rendelet</DocAmend2>
<Article2>56 cikk – 6 bekezdés – 1 albekezdés</Article2>
	

	A Bizottság által javasolt szöveg
	Módosítás

	(6)	A Bizottságnak és a Testületnek rendszeresen nyomon kell követnie és értékelnie kell a gyakorlati kódexek célkitűzéseinek a résztvevők általi teljesítését, valamint az e rendelet megfelelő alkalmazásához való hozzájárulásukat. A Bizottságnak – teljes mértékben figyelembe véve a Testület véleményét – értékelnie kell, hogy a gyakorlati kódexek kiterjednek-e az 53. és az 55. cikkben meghatározott kötelezettségekre, és rendszeresen nyomon kell követnie és értékelnie kell a kódexekben foglalt célkitűzések elérését. A gyakorlati kódexek megfelelőségéről szóló értékelését a Bizottság köteles közzétenni.
	(6)	Az MI-hivatalnak és a Testületnek rendszeresen nyomon kell követnie és értékelnie kell a gyakorlati kódexek célkitűzéseinek a résztvevők általi teljesítését, valamint az e rendelet megfelelő alkalmazásához való hozzájárulásukat. Az MI-hivatalnak és a Testületnek – teljes mértékben figyelembe véve a Testület véleményét – értékelnie kell, hogy a gyakorlati kódexek kiterjednek-e az 53. és az 55. cikkben meghatározott kötelezettségekre, és rendszeresen nyomon kell követnie és értékelnie kell a kódexekben foglalt célkitűzések elérését. A gyakorlati kódexek megfelelőségéről szóló értékelésüket közzéteszik.


<TitreJust>Indokolás</TitreJust>
E módosítás célja annak biztosítása, hogy a gyakorlati kódexek megfelelőségének nyomon követése, értékelése és közzététele teljes mértékben összhangban legyen az e rendeletben meghatározott irányítási szabályokkal. E feladatoknak az MI-hivatalra és a Testületre történő átruházása a kifejezetten a műszaki felügyelettel megbízott szervekre ruházza a felügyeletet. Emellett a megfelelő intézményi egyensúly fenntartása érdekében a Testület e szerepét vissza kell állítani.
</Amend>
<Amend>Módosítás		<NumAm>22</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 23 pont</Article>
<DocAmend2>(EU) 2024/1689 rendelet</DocAmend2>
<Article2>70 cikk – 8 bekezdés</Article2>
	

	A Bizottság által javasolt szöveg
	Módosítás

	(8)	Az illetékes nemzeti hatóságok iránymutatást és tanácsot adhatnak e rendelet végrehajtásával kapcsolatban, különösen a kis méretű, közepes piaci tőkeértékű vállalatoknak és a kkv-knak, köztük az induló innovatív vállalkozásoknak, adott esetben figyelembe véve a Testület és a Bizottság iránymutatását és tanácsait. Amennyiben az illetékes nemzeti hatóságok egyéb uniós jog hatálya alá tartozó területeken kívánnak iránymutatást és tanácsot adni valamely MI-rendszerrel kapcsolatban, adott esetben konzultálniuk kell az említett uniós jogszabályok szerinti illetékes nemzeti hatóságokkal.
	(8)	Az illetékes nemzeti hatóságok iránymutatást és tanácsot adhatnak e rendelet végrehajtásával kapcsolatban, különösen a kis méretű, közepes piaci tőkeértékű vállalatoknak és a kkv-knak, köztük az induló innovatív vállalkozásoknak, valamint adott esetben a közszektorbeli alkalmazóknak, köztük a helyi hatóságoknak és az államilag finanszírozott oktatási, képzési és kulturális intézményeknek, adott esetben figyelembe véve a Testület és a Bizottság iránymutatását és tanácsait. Amennyiben az illetékes nemzeti hatóságok egyéb uniós jog hatálya alá tartozó területeken, többek között az adatvédelem, a fogyasztóvédelem és az audiovizuális médiaszolgáltatások területén kívánnak iránymutatást és tanácsot adni valamely MI-rendszerrel kapcsolatban, adott esetben konzultálniuk kell az említett uniós jogszabályok szerinti illetékes nemzeti hatóságokkal.


</Amend>
<Amend>Módosítás		<NumAm>23</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 24 pont</Article>
<DocAmend2>(EU) 2024/1689 rendelet</DocAmend2>
<Article2>72 cikk – 3 bekezdés</Article2>
	

	A Bizottság által javasolt szöveg
	Módosítás

	(3)	A forgalomba hozatal utáni nyomonkövetési rendszernek egy forgalomba hozatal utáni nyomonkövetési terven kell alapulnia. A forgalomba hozatal utáni nyomonkövetési tervnek a IV. mellékletben említett műszaki dokumentáció részét kell képeznie. A Bizottság iránymutatást fogad el a forgalomba hozatal utáni nyomonkövetési terv vonatkozásában.
	(3)	A forgalomba hozatal utáni nyomonkövetési rendszernek egy forgalomba hozatal utáni nyomonkövetési terven kell alapulnia. A forgalomba hozatal utáni nyomonkövetési tervnek a IV. mellékletben említett műszaki dokumentáció részét kell képeznie. A Bizottság iránymutatást fogad el a forgalomba hozatal utáni nyomonkövetési terv vonatkozásában, amely kiterjed az oktatásban, a szakképzésben és más közszolgáltatásokban alkalmazott nagy kockázatú MI-rendszerekre vonatkozó gyakorlati példákra, valamint az alapvető jogokra gyakorolt káros hatásokat – többek között a diszkriminatív kimeneteket – jelző nyomonkövetési mutatókra.


</Amend>
<Amend>Módosítás		<NumAm>24</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 27 pont</Article>
<DocAmend2>(EU) 2024/1689 rendelet</DocAmend2>
<Article2>95 cikk – 4 bekezdés</Article2>
	

	A Bizottság által javasolt szöveg
	Módosítás

	(4)	A magatartási kódexek kidolgozásának ösztönzése és elősegítése során az MI-hivatal és a tagállamok figyelembe veszik a kis méretű, közepes piaci tőkeértékű vállalatok és a kkv-k – köztük az induló innovatív vállalkozások – sajátos érdekeit és igényeit.
	(4)	A magatartási kódexek kidolgozásának ösztönzése és elősegítése során az MI-hivatal és a tagállamok figyelembe veszik a kis méretű, közepes piaci tőkeértékű vállalatok és a kkv-k – köztük az induló innovatív vállalkozások – sajátos érdekeit és igényeit, valamint a helyi hatóságok és a közérdekű szervezetek – köztük az oktatási, képzési és kulturális intézmények – operatív igényeit, amennyiben várhatóan ilyen kódexeket használnak vagy azok előnyeiből részesülnek.


</Amend>
<Amend>Módosítás		<NumAm>25</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 28 pont</Article>
<DocAmend2>(EU) 2024/1689 rendelet</DocAmend2>
<Article2>96 cikk – 1 bekezdés – 2 albekezdés</Article2>
	

	A Bizottság által javasolt szöveg
	Módosítás

	Az iránymutatások kiadásakor a Bizottság különös figyelmet fordít a kis méretű, közepes piaci tőkeértékű vállalatok és a kkv-k, köztük az induló innovatív vállalkozások, valamint a helyi közigazgatási szervek és az e rendelet által legvalószínűbben érintett ágazatok igényeire.
	Az iránymutatások kiadásakor a Bizottság különös figyelmet fordít a kis méretű, közepes piaci tőkeértékű vállalatok és a kkv-k, köztük az induló innovatív vállalkozások, valamint a helyi közigazgatási szervek és az e rendelet által legvalószínűbben érintett ágazatok igényeire, beleértve az oktatást és szakképzést, a kulturális és kreatív tevékenységeket, valamint a média- és információs szolgáltatásokat.


</Amend>

<Amend>Módosítás		<NumAm>26</NumAm>
<DocAmend>Rendeletre irányuló javaslat</DocAmend>
<Article> 1 cikk – 1 bekezdés – 30 pont – a pont</Article>
<DocAmend2>(EU) 2024/1689 rendelet</DocAmend2>
<Article2>111 cikk – 2 bekezdés</Article2>
	

	A Bizottság által javasolt szöveg
	Módosítás

	(2)	E rendelet 5. cikkének a 113. cikk harmadik bekezdése a) pontjában említett alkalmazásának sérelme nélkül e rendelet csak akkor alkalmazandó az e cikk (1) bekezdésében említettektől eltérő, nagy kockázatú azon MI-rendszerek üzemeltetőire, amelyeket a III. fejezet és a 113. cikkben említett kapcsolódó kötelezettségek alkalmazásának kezdőnapja előtt hoztak forgalomba vagy helyeztek üzembe, ha az említett időponttól kezdve az említett rendszerek tervezésében jelentős változások történnek. Mindenesetre a hatóságok általi használatra szánt, nagy kockázatú MI-rendszerek szolgáltatóinak és alkalmazóinak 2030. augusztus 2-ig meg kell tenniük az e rendeletben előírt követelményeknek és kötelezettségeknek való megfeleléshez szükséges lépéseket.

	(2)	E rendelet 5. cikkének a 113. cikk harmadik bekezdése a) pontjában említett alkalmazásának sérelme nélkül e rendelet csak akkor alkalmazandó az e cikk (1) bekezdésében említettektől eltérő, nagy kockázatú azon MI-rendszerek alkalmazóira és szolgáltatóira, amelyeket a III. fejezet és a 113. cikkben említett kapcsolódó kötelezettségek alkalmazásának kezdőnapja előtt hoztak forgalomba vagy helyeztek üzembe, ha az említett időponttól kezdve az említett rendszerek tervezésében jelentős változások történnek. Mindenesetre a hatóságok általi használatra szánt, nagy kockázatú MI-rendszerek szolgáltatóinak és alkalmazóinak 2030. augusztus 2-ig meg kell tenniük az e rendeletben előírt követelményeknek és kötelezettségeknek való megfeleléshez szükséges lépéseket.



</Amend>
<Amend>Módosítás		<NumAm>27</NumAm>
<DocAmend>Rendeletre irányuló javaslat</DocAmend>
<Article> 1 cikk – 1 bekezdés – 30 pont – b pont</Article>
<DocAmend2>(EU) 2024/1689 rendelet</DocAmend2>
<Article2>111 cikk – 4 bekezdés</Article2>
	

	A Bizottság által javasolt szöveg
	Módosítás

	b)	a szöveg a következő (4) bekezdéssel egészül ki:
	törölve

	„(4)	A 2026. augusztus 2. előtt forgalomba hozott szintetikus hang-, kép-, video- vagy szöveges tartalmat létrehozó MI-rendszerek – köztük az általános célú MI-rendszerek – szolgáltatói megteszik a szükséges lépéseket annak érdekében, hogy 2027. február 2-ig megfeleljenek az 50. cikk (2) bekezdésének.”
	


</Amend>
<Amend>Módosítás		<NumAm>28</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 31 pont</Article>
<DocAmend2>(EU) 2024/1689 rendelet</DocAmend2>
<Article2>113 cikk</Article2>
	

	A Bizottság által javasolt szöveg
	Módosítás

	31.	A 113. cikk a következőképpen módosul:
	törölve

	a)	a harmadik bekezdés a következő d) ponttal egészül ki:
	

	„d)	A III. fejezet 1., 2. és 3. szakaszát a III. fejezetnek való megfelelést támogató megfelelő intézkedések rendelkezésre állását megerősítő bizottsági határozat elfogadását követően az alábbi időpontoktól kezdődően kell alkalmazni:
	

	i.	6 hónappal az említett határozat elfogadását követően a 6. cikk (2) bekezdése és a III. melléklet alapján nagy kockázatúnak minősített MI-rendszerek tekintetében; és
	

	ii.	12 hónappal az említett határozat elfogadását követően a 6. cikk (1) bekezdése és az I. melléklet alapján nagy kockázatúnak minősített MI-rendszerek tekintetében.
	

	Abban az esetben, ha nem kerül sor az első albekezdés szerinti határozat elfogadására vagy ha az alábbiakban meghatározott időpontok korábbiak, mint a szóban forgó határozat elfogadását követő időpontok, a III. fejezet 1., 2. és 3. szakaszát kell alkalmazni:
	

	i.	2027. december 2-án a 6. cikk (2) bekezdése és a III. melléklet alapján nagy kockázatúnak minősített MI-rendszerek tekintetében; és
	

	ii.	2028. augusztus 2-án a 6. cikk (1) bekezdése és az I. melléklet alapján nagy kockázatúnak minősített MI-rendszerek tekintetében.”;
	

	b)	a harmadik bekezdés a következő e) ponttal egészül ki:
	

	„e)	A 102–110. cikket [e rendelet alkalmazásának kezdőnapja]-tól/-től kell alkalmazni.”
	


</Amend>
<Amend>Módosítás		<NumAm>29</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 32 pont</Article>
	

	A Bizottság által javasolt szöveg
	Módosítás

	32.	A VIII. melléklet B. szakaszát el kell hagyni.
	törölve


</Amend>

</RepeatBlock-Amend>

